270 156 



om Foraarei i Vand med lav Temperatur. Middeltallene er, baade hvad Tempe- 

 ratur og Saltholdighed angaar, nogenlunde ens for de to Arter, dog er Ch. Wighamii 

 i endnu højere Grad Brakvandsform. Den findes heller ikke saa langt ud i vore 

 Farvande som til Skagens Rev og er i det hele en sjælden og sparsomt optrædende 

 Gæst i Kattegat. Derimod forekommer den undertiden i Limfjorden (Marts 1897, 

 ifølge Petersen 1898, og Marts — April 1900), hvorfra Ch. holsaticum ikke er kendt. 

 Cleve (1905 a) nævner, at han har fundet den i August 1896 (mærkelig Aarstid!) 

 og i Marts og Juni 1901 ved Bohuslen. I Store Belt, Beltsø og Østersø ved Rødvig 

 optræder den talrigere og mere regelmæssigt, dog kun paa sidstnævnte Sted rigeligt. 

 Dens Maximum ligger i Marts — April, og den mangler helt i Planktonet 

 fra Juni til ind i Februar. Hvilesporer er ikke fundne i vore Farvande og er i det 

 hele sjældent forekommende. 



Arten er kendt som en af de vigtigste Foraarsplanter i Østersøens Plankton, 

 og den forekommer i den indre Østersø og dens Bugter endog til alle fire Kvar- 

 taler, men med stort Maximum i Foraarstiden (se Aurivillius 1896 og de inter- 

 nationale Planktonkataloger). Den er endvidere fundet i den Engelske Kanal og 

 sydlige Nordsø med Zuidersøen (van Breemen 1905), langs Norges Kyst helt nord 

 paa til ind i det nordlige Ishav (Gran 1905) og ved Islands Nord- og Østkyst 

 (Paulsen 1909). Endelig er den en meget viglig Planktont i det kaspiske Hav og 

 Aralsøen (Ostenfeld 1908 c). 



Det vil heraf ses, at det er en vidt udbredt Kystform, der fordrer lav 

 Saltholdighed for at trives og ogsaa lav Temperatur; den er saaledes en neritisk 

 Brakvandsart af nordlig Karakter. 



I vore Farvande er den endogenetisk i Limfjorden og Østersøen, 

 maaske ogsaa i Beltsøen. Den er monakmisk og lever kun kort Tid af Aaret i 

 Planktonet. 



62. Chætoceras perpusillum Cleve. 



En lille og lidet kendt Art, om hvilken der ikke er ret meget at sige. Den 

 overses grumme let og gaar vel forøvrigt ogsaa for en stor Del gennem Nettenes 

 Masker. Den er funden nogle Gange i Limfjorden (Novbr. 1899 og April 1900), en 

 Gang udfor Frederikshavn (Juni 1898), et Par Gange i Aalborg Bugt (Sept. 1897 og 

 1898) og i Øresund (Sept. 1898 og Aug. 1899). Cleve (1897) har beskrevet den fra 

 Plankton fra Bohuslen i Juni— Juli 1895. Den var deri, som i alle vore Prøver, 

 kun til Stede i ringe Mængde. Lohmann (1908) nævner den fra Kieler Bugt. Endelig 

 er den fundet i Kattegat (Nov. 1905) og Skager Rak (Nov. 1904), efter de inter- 

 nationale Planktonkataloger. Alt, hvad der vides om denne Art, er altsaa, at den 

 forekommer i ringe Mængde og meget sporadisk i alle vore Far- 

 vande (undtagen Østersøen) paa forskellig Aarstid, dog hovedsagelig i den varme 

 Tid. Det er sikkert en udpræget neritisk Form, og muligvis skyldes dens 

 Sjældenhed i Planktonprøverne den Omstændighed, at dens Optræden er meget 

 lokal: lavvandede Smaavige o. lign. Steder, hvor den maaske lever paa Bundens 

 Plantevækst. Den er ikke kendt udenfor vort Omraade. Hvilesporer er ikke fundne. 



